Билећанка
Сред пушака бајонета,
страже око нас,
тихо креће наша чета
кроз билећки крас.

Чује се одјек корака
по камењу херцеговском;
Хеј, хај, хо!
Хеј, хај, хо!

Далеко си завичају,
ми прогнани смо,
прогоне нас због злочина
што те љубимо.

Чује се одјек корака
по камењу херцеговском;
Хеј, хај, хо!
Хеј, хај, хо!

Оста мајка без свог сина
жена без друга
Пуста оста кућа њина
Горка судбина.

Чује се одјек корака
по камењу херцеговском;
Хеј, хај, хо!
Хеј, хај, хо!

Кроз прогонство и трпљење,
кроз тамнице мрак,
долази нам нови живот,
чујте му корак.

Чује се одјек корака
по камењу херцеговском;
Хеј, хај, хо!
Хеј, хај, хо!

Партизанске песме